**Dennis Alexander Everberg** (s. 31. joulukuuta 1991 Västerås, Ruotsi) on ruotsalainen jääkiekkoilija, joka pelaa SHL-seura Rögle BK:ssa. Hän on pelipaikaltaan laitahyökkääjä, mutta Everberg osaa pelata myös keskellä. *The Hockey News* -sivuston mukaan pelityyliltään voimahyökkääjäksi luonnehditun Everbergin vahvuuksiin kuuluu koko, luistelu, tekniset taidot, intensiteetti, pelikäsitys, kontaktipelaaminen ja fyysisyys. Hänellä on kehitettävää kokonaisvaltaisessa pelaamisessa ja Everbergin tulisi hallita tunteitaan jäällä paremmin.

Ura
---

### Seuraura

Everberg on Västerås IK:n kasvatti. Hän pelasi myöhemmät juniorivuotensa kuitenkin Rögle BK:ssa, jossa Everberg teki Elitserien-debyyttinsä kaudella 2009–2010, jolloin hän pelasi Elitserienissä 12 runkosarja- ja kahdeksan Kvalserien-ottelua tehopistein 1+1=2. Rögle putosi kauden päätteeksi HockeyAllsvenskaniin. Toukokuussa 2010 Everberg teki kuitenkin kaksivuotisen jatkosopimuksen joukkueen kanssa.

Kaudella 2010–2011 Everberg teki Allsvenskanissa 41 runkosarja- ja kahdeksassa Kvalserien-ottelussa tehot 5+7=12. Kaudella 2011–2012 hän pelasi olkapäävamman takia runkosarjassa vain viisi ottelua sekä kolme ottelua J20-junioreissa. Kevään 2012 Kvalserienissä Everberg teki kymmenessä ottelussa tehot 2+4=6 ja oli nostamassa Rögleä takaisin Elitserieniin. Samana keväänä hän teki taas kaksivuotisen jatkosopimuksen joukkueen kanssa.

Ensimmäisellä kokonaisella Elitserien-kaudellaan 2012–2013 Everberg teki 55 runkosarjaottelussa tehot 5+3=8 sekä kymmenessä playoff-ottelussa yhden syöttöpisteen. Rögle putosi kauden päätteeksi taas Allsvenskaniin, jossa hän oli kaudella 2013–2014 joukkueen paras maalintekijä ja kolmanneksi paras pistemies tehoilla 17+17=34. Everberg jakoi koko kevään 2014 Kvalserienin maalipörssin voiton Kelsey Tessierin kanssa, mutta Rögle jäi kuitenkin ilman sarjanousua.

Toukokuussa 2014 NHL-varaamaton Everberg teki kaksivuotisen tulokassopimuksen Colorado Avalanchen kanssa. Hän sai harjoitusleirin päätteeksi hieman yllättäenkin pelipaikan seuran NHL-kokoopanosta kauden 2014–2015 avauskierrokselle. Everberg teki NHL-debyyttinsä näin ollen 10. lokakuuta 2014 vieraissa Minnesota Wildia vastaan ja sai ottelussa jääaikaa 7.56 minuuttia. NHL-uransa avausmaalin hän teki 2. marraskuuta 2014 Anaheim Ducksia vastaan. Everberg valittiin ottelun kolmostähdeksi. Yhteensä hänen tulokaskautensa toi 55 runkosarjaottelussa tehot 3+9=12. Farmijoukkue Lake Erie Monstersissa, AHL:ssä Everberg pelasi 12 ottelua. Kauden 2015–2016 hän pelasi suurimmaksi osaksi Avalanchen uudessa farmijoukkueessa San Antonio Rampagessa, jonka kolmanneksi paras maalintekijä Everberg oli 15 osumallaan. Hän pelasi kauden aikana 15 NHL-ottelua.

Kaudeksi 2016–2017 Everberg palasi kotimaahansa ja siirtyi kaksivuotisella sopimuksella Växjö Lakersin riveihin. Hän oli tehoilla 18+19=37 joukkueen toiseksi paras pistemies Olli Palolan jälkeen. Everberg jakoi koko SHL:n (ent. Elitserien) maalipörssin kuudennen sijan Djurgårdens IF:n Matt Andersonin ja Skellefteå AIK:n Joakim Lindströmin kanssa.

### Maajoukkueura

Everberg teki A-maajoukkuedebyyttinsä Karjala-turnauksen 3. marraskuuta 2016 Plzeňissä pelatussa avausottelussa Tšekkiä vastaan. Everberg merkittiin Ruotsin kakkosketjuun Joel Lundqvistin ja Sebastian Wännströmin viereen. Ensimmäisen A-maajoukkuemaalinsä hän teki Sweden Hockey Gamesin avausottelussa 9. helmikuuta 2017 Göteborgissa Tšekkiä vastaan. Hän oli voittamassa maailmanmestaruutta Ruotsin joukkueessa MM-kisoissa 2017 ja 2018.

Everberg on pelannut myös kuusi nuorten maaottelua.

Muuta
-----

Everbergin isä Paul Andersson Everberg toimi Västerås IK:n Elitserien-joukkueen kapteenina vuosina 1997–2000.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | Rögle BK | Elitserien | 12 | 1 | 1 | 2 | 6 | – | – | – | – | – |
| 2010–2011 | Rögle BK | Allsvenskan | 41 | 5 | 7 | 12 | 18 | – | – | – | – | – |
| 2011–2012 | Rögle BK | Allsvenskan | 5 | 0 | 0 | 0 | 0 | – | – | – | – | – |
| 2012–2013 | Rögle BK | Elitserien | 55 | 5 | 3 | 8 | 47 | – | – | – | – | – |
| 2013–2014 | Rögle BK | Allsvenskan | 47 | 17 | 17 | 34 | 30 | – | – | – | – | – |
| 2014–2015 | Lake Erie Monsters | AHL | 12 | 5 | 2 | 7 | 4 | – | – | – | – | – |
|  | Colorado Avalanche | NHL | 55 | 3 | 9 | 12 | 10 | – | – | – | – | – |
| 2015–2016 | San Antonio Rampage | AHL | 54 | 15 | 25 | 40 | 42 | – | – | – | – | – |
|  | Colorado Avalanche | NHL | 15 | 0 | 0 | 0 | 0 | – | – | – | – | – |
| 2016–2017 | Växjö Lakers | SHL | 52 | 18 | 19 | 37 | 53 | 6 | 0 | 3 | 3 | 27 | MM | 6 | 2 | 1 | 3 | 0 |
| 2017–2018 | Avangard Omsk | KHL | 34 | 6 | 3 | 9 | 20 | – | – | – | – | – | OK | 4 | 1 | 1 | 2 | 4 |
|  | HK Neftehimik Nižnekamsk | KHL | 16 | 5 | 2 | 7 | 6 | 5 | 0 | 2 | 2 | 8 | MM | 10 | 1 | 1 | 2 | 2 |
| 2018–2019 | Manitoba Moose | AHL | 11 | 0 | 1 | 1 | 4 | – | – | – | – | – |
|  | EV Zug | NLA | 31 | 12 | 16 | 28 | 58 | 10 | 4 | 4 | 8 | 14 |
| 2019–2020 | Rögle BK | SHL | 43 | 16 | 16 | 32 | 38 | – | – | – | – | – |
| 2020–2021 | Rögle BK | SHL | 44 | 17 | 15 | 32 | 34 | 12 | 3 | 3 | 6 | 8 |
| 2021–2022 | Rögle BK | SHL | 45 | 16 | 18 | 34 | 49 | 13 | 3 | 4 | 7 | 6 | OK | 6 | 0 | 0 | 0 | 4 |
| 2022–2023 | Rögle BK | SHL | 21 | 3 | 7 | 10 | 6 | 8 | 2 | 0 | 2 | 6 | MM | 7 | 3 | 0 | 3 | 2 |
| 7 kautta | yhteensä | Elitserien/SHL | 272 | 76 | 79 | 155 | 233 | 39 | 8 | 10 | 18 | 47 |
| 2 kautta | yhteensä | NHL | 70 | 3 | 9 | 12 | 10 | – | – | – | – | – |
| 2 kautta | yhteensä | AHL | 66 | 20 | 27 | 47 | 46 | – | – | – | – | – |

Lähteet
-------

* Dennis Everberg The Internet Hockey Databasessa (englanniksi)
* Dennis Everberg *Elite Prospects*. Everysport Media Group AB.  (englanniksi)

### Viitteet

1. 1 2  Dennis Everberg The Internet Hockey Databasessa (englanniksi)
2. 1 2 3 4 5 6  Dennis Everberg *Elite Prospects*. Everysport Media Group AB.  (englanniksi)
3. ↑  Dennis Everberg – The Hockey News (englanniksi)
4. ↑  Bodin, Uffe: Rögle binder upp juniorduo *Hockeysverige.se*.  3.5.2010. NewsMe. Viitattu 4.2.2015. (ruotsiksi)
5. ↑  Erikzon, Olof: Rögle förlänger med forwardstalanger  3.5.2010. Rögle BK.  Arkistoitu 18.8.2010. Viitattu 4.2.2015. (ruotsiksi)
6. ↑  Erikzon, Olof: Rögle förlänger med Dennis Everberg  26.3.2012. Rögle BK.  Arkistoitu 1.4.2012. Viitattu 4.2.2015. (ruotsiksi)
7. ↑  Avalanche Signs Bourke To Entry-Level Contract  29.5.2014. Colorado Avalanche. Viitattu 4.2.2015. (englanniksi)
8. ↑  Colorado Avalanche – Minnesota Wild – October 10th, 2014 *NHL.com*.  9.10.2014. National Hockey League. Viitattu 4.2.2015. (englanniksi)
9. ↑  Anaheim Ducks – Colorado Avalanche – November 2nd, 2014 *NHL.com*.  2.11.2014. National Hockey League. Viitattu 4.2.2015. (englanniksi)
10. ↑  Toresson, Carolina: Växjö Lakers välkomnar Dennis Everberg  6.5.2016. Växjö Lakers Hockey. Viitattu 18.8.2016. (ruotsiksi)
11. ↑  SJL Tilastopalvelu *tilastopalvelu.fi*.  3.11.2016. Suomen Jääkiekkoliitto – Finlands Ishockeyförbund ry.  Arkistoitu 29.3.2017. Viitattu 28.3.2017.
12. ↑  Otteluseuranta *tilastopalvelu.fi*.  9.2.2017. Suomen Jääkiekkoliitto – Finlands Ishockeyförbund ry. Viitattu 28.3.2017.